**H O T Ă R Â R E A NR. 10**

**din 31 ianuarie 2017**

**privind aprobarea**  **P.U.Z. în Municipiul Dej, Strada Regele Ferdinand I,**

**județul Cluj**

 **Consiliul local al Municipiului Dej,** întrunit în **ședința ordinară**  din data 31 ianuarie 2017;

Având în vedere **proiectul de hotărâre**, prezentat **din iniţiativa primarului Municipiului Dej**, întocmit în baza Raportului Nr. 25.158 din data de 22 noiembrie 2016, al Serviciului de Urbanism şi Amenajarea Teritoriului prin care se propune aprobarea P.U.Z. în vederea construirii de locuințe (și parcelării de teren) Strada Regele Ferdinand I, la solicitarea **domnului BÂLC AUREL**, proprietar al imobilului de pe Strada Regele Ferdinand I, Nr. 10, pe suprafaţa delimitată conform planului de situaţie anexat, proiect avizat favorabil în ședința de lucru a Comisiei de urbanism din data de 27 ianuarie 2017;

 În baza prevederilor art. 32, punct 1, litera b) din Legea Nr. 350/2001 privind amenajarea teritoriului şi urbanismului, cu modificările și completările ulterioare;

În temeiul prevederilor art. 36, alin. (5), litera c), alin. (6), litera a), punct 11 şi art. 45 alin. (2), litera e) din Legea Nr. 215/2001 privind administrația publică locală, republicată, cu modificările și completările ulterioare,

**H O T Ă R Ă Ș T E :**

**Art. 1. Aprobă P.U.Z.** în vederea construirii de locuințe (și parcelării de teren) în Municipiul Dej, Strada Regele Ferdinand I Nr. 10, pe suprafaţa delimitată conform planului de situaţie şi încadrare în zonă, anexate, la solicitarea **domnului Bâlc Aurel**, proprietar al imobilului situat pe Strada Regele Ferdinand I, Nr. 10, înscris în C.F. Dej Nr. 55418, cu Nr. cad. 55418, cu suprafaţa de 3.000 m.p.

**Art. 2.** Cu ducerea la îndeplinire a prevederilor prezentei hotărâri se încredinţează Primarul Municipiului Dej prin Serviciul de Urbanism şi Amenajarea Teritoriului din cadrul Primăriei Municipiului Dej.

**Preşedinte de şedinţă,**

**Muncelean Teodora**

**Nr. consilieri în funcţie - 19**

**Nr. consilieri prezenţi - 18**

**Nr. voturi pentru - 18**

**Nr. voturi împotrivă -**

**Abţineri - Contrasemnează,**

 **Secretar**

 **Jr. Pop Cristina**